Nafarroako Parlamentuko Mahaiak, 2021eko irailaren 20an egindako bilkuran, Eledunen Batzarrari entzun ondoren, hurrengo erabakia hartu zuen, besteak beste:

**1.** Izapidetzeko onartzea Isabel Olave Ballarena andreak aurkezturiko mozioa, zeinaren bidez Nafarroako Gobernua premiatzen baita N-121-A errepideko Iruña-Sunbilla tarteari buruz Nafarroako Arartekoak egindako eskaria aintzat har dezan.

**2.** Nafarroako Parlamentuko Aldizkari Ofizialean argitara dadin agintzea.

**3.** Mozioa Osoko Bilkuran izapidetzea, eta zuzenketak aurkezteko epea bukatzea eztabaidari ekiteko bilkura-egunaren aurrekoaren eguerdiko hamabietan.

Iruñean, 2021eko irailaren 20an

Lehendakaria: Unai Hualde Iglesias

MOZIOAREN TESTUA

Nafarroako Gorteetako kide eta Navarra Suma (NA+) talde parlamentarioari atxikitako Isabel Olave Ballarena andreak, Legebiltzarreko Erregelamenduan xedatuaren babesean, honako mozio hau aurkezten du, Osoko Bilkuran eztabaidatzeko:

Mozioa, N-121-A errepidearen trazadurari buruz Nafarroako Arartekoak egindako eskaria bete dadin.

N-121-A errepidearen trazadurarik egokienari dagokionez Ararteko Enériz jaunak oraintsu emandako ebazpenak dio arrazoizkoa litzatekeela Iruñetik Sunbillara bitarteko tartean erreiak bikoiztea, hartara bide horren segurtasuna areagotuko litzatekeelako.

Aldiz, Ciriza kontseilariak orain dela gutxi iragarri du ez duela Arartekoaren eskaria aintzat hartuko.

Hori guztia dela-eta, honako erabaki proposamen hau aurkezten da:

Nafarroako Parlamentuak Nafarroako Gobernua premiatzen du Arartekoaren eskaria aintzat har dezan eta Iruñetik Sunbillara bitarteko tarterako 2+2 konponbidea behin betikoa izateko azterlan bat egin dezan.

Nafarroan, 2021eko irailaren 15ean

Foru parlamentaria: Isabel Olave Ballarena